Annað árið í röð verða sóknarbörn Þjóðkirkjunnar að láta sér nægja streymi og útvarpsmessur um áramót. Biskup tilkynnti í gær að ekkert helgihald yrði í kirkjum landsins um áramótin.
Séra Agnes M. Sigurðardóttir, biskup Íslands sendi frá sér tilkynningu í gær þar sem hún greindi frá ákvörðun sinni um að allt helgihald í kirkjum landsins um áramótin, yrði fellt niður í ljósi vaxandi fjölda smitaðra. Pétur Georg Markan, biskupsritari segir stofnunina vera að setja sig í lið með stjórnvöldum.
Það er kannski bara augljóst í ljósi ástandsins sem er núna. Núna greinast hundruðir manna á hverjum degi og veiran er í veldisvexti þannig að við erum bara að setja okkur í lið með stjórnvöldum og reyna að hefta útbreiðsluna og reyna að halda samfélaginu í jafnvægi.
- Nú var tilkynnt fyrir jól að það væri messufært, eins og það var orðað. Voru mistök að heimila það, fyrir jólin?-
Nei alls ekki. Svo bara kemur upp staða sem er búin að koma margoft upp í þessum faraldri, að aðstæður breytast og við þurfum einfaldlega bara að bregðast við því hratt.
Hann segir að þó hefðbundnum messum hafi verið aflýst verði áfram hægt að nálgast helgihald.
Kirkjur landsins verða með mjög myndarlegt streymi og það verður myndarleg þjónusta á hverjum stað. Við erum bara einfaldlega ekki að kalla fólk til kirkju.